L 278/12 Jurnalul Oficial al Uniunii Europene 20.9.2014 REGULAMENTUL DE PUNERE ÎN APLICARE (UE) NR. 988/2014 AL COMISIEI din 18 septembrie 2014 privind deschiderea şi modul de gestionare a unor contingente tarifare ale Uniunii pentru produ- sele agricole originare din Republica Moldova COMISIA EUROPEANĂ, având în vedere Tratatul privind funcţionarea Uniunii Europene, având în vedere Decizia 2014/492/UE din 16 iunie 2014 a Consiliului privind semnarea, în numele Uniunii Europene, şi aplicarea cu titlu provizoriu a Acordului de asociere între Uniunea Europeană şi Comunitatea Europeană a Energiei Atomice şi statele membre ale acestora, pe de o parte, și Republica Moldova, pe de altă parte, precum şi aplicarea provi- zorie a titlului V privind comerţul şi aspectele legate de comerţ (), având în vedere Regulamentul (UE) nr. 1308/2013 din 17 decembrie 2013 al Parlamentului European și al Consiliului de instituire a unei organizări comune a pieţelor produselor agricole, în special articolul 184 ()), întrucât: (1) Decizia 2014/492/UE a Consiliului a autorizat semnarea, în numele Uniunii Europene, a Acordului de asociere dintre Uniunea Europeană, Comunitatea Europeană a Energiei Atomice şi statele membre ale acestora, pe de o parte, şi Republica Moldova, pe de altă parte („acordul”) (*). În temeiul Deciziei 2014/492JUE, acordul se aplică cu titlu provizoriu, până la finalizarea procedurilor necesare pentru încheierea acestuia. (2)  Conform articolului 464 alineatul (4) din acord, aplicarea provizorie va produce efecte din prima zi a celei de a doua luni următoare schimbului de notificări. Ultima notificare a fost făcută la 25 iulie 2014. Prin urmare, acordul se aplică, cu titlu provizoriu, de la 1 septembrie 2014. (3) Anexa XV-A la acord enumeră contingentele tarifare de import ale Uniunii pentru anumite produse originare din Republica Moldova. Este deci necesar să se deschidă contingente tarifare pentru aceste produse. (4)  Pentru a beneficia de concesiile tarifare prevăzute în prezentul regulament, produsele enumerate în anexă ar trebui să fie însoțite de o dovadă a originii, în conformitate cu acordul. (5) Contingentele tarifare ar trebui să fie gestionate de Comisie pe baza principiului „primul venit, primul servit”, în conformitate cu Regulamentul (CEE) nr. 2454/93 (). (6)  Acordul se aplică, cu titlu provizoriu, începând de la 1 septembrie 2014. Pentru a asigura aplicarea și gestionarea eficace a contingentelor tarifare acordate în temeiul acordului, prezentul regulament ar trebui să se aplice de la data respectivă. (7) Măsurile prevăzute de prezentul regulament sunt conforme cu avizul Comitetului Codului vamal, ADOPTĂ PREZENTUL REGULAMENT: Articolul 1 Se deschid contingente tarifare ale Uniunii pentru mărfurile originare din Republica Moldova şi enumerate în anexă. Articolul 2 Taxele vamale aplicabile importului în Uniune al mărfurilor originare din Republica Moldova şi enumerate în anexă se suspendă, în limitele contingentelor tarifare corespunzătoare prevăzute în anexa la prezentul regulament. () JOL260, 30.8.2014, p. 1. () JOL347,20.12.2013, p. 671. () Acord de asociere între Uniunea Europeană și Comunitatea Europeană a Energiei Atomice şi statele membre ale acestora, pe de o parte, şi Republica Moldova, pe de altă parte JO L 260, 30.8.2014, p. 4). () Regulamentul (CEE) nr. 2454/93 al Comisiei din 2 iulie 1993 de stabilire a unor dispoziţii de aplicare a Regulamentului (CEE) nr. 2913/92 al Consiliului de instituire a Codului Vamal Comunitar 0L 253, 11.10.1993,p.1).